stanford-oval/wikipedia huggingface dataset:
Kompleksinmuodostaja

Kompleksinmuodostaja (engl. chelating agent) tarkoittaa kemiallista yhdistettä, joka sitoutuu metalli-ioneihin. Tapahtumaa kutsutaan kelaatioksi. Kompleksinmuodostajia käytetään tämän ominaisuutensa takia laajalti esimerkiksi teollisuusprosesseissa parantamaan prosessin tehokkuutta ja puhdistuksen laatua sekä myös mekaanisen massan peroksidivalkaisussa, jossa ne muodostamalla kompleksin valkaisulle haitallisten metalli-ionien kanssa ehkäisevät näiden haitallisen vaikutuksen.
Etyleenidiamiinitetraetikkahappo on perinteinen kompleksinmuodostaja.
Perinteisiä kompleksinmuodostajia ovat dietyleenitriamiinipentaetikkahappo (DTPA) ja etyleenidiamiinitetraetikkahappo (EDTA). Kun kompleksinmuodostaja sitoutuu metalli-ioniin, voi metallin myrkyllisyys pienetä radikaalisti.
Myös biohajoavia kompleksinmuodostajia ja niiden tehoa on tutkittu, mutta on käynyt ilmi, että niiden teho ei ole yhtä hyvä kuin perinteisten kompleksinmuodostajien.
Kaupungit puristuvat puristimissa

| Kaupungit puristuvat puristimissa Joose Keskitalo |
| --- | --- | --- |

Studioalbumin tiedot
 Julkaistu: maaliskuu 2006
 Formaatti: CD
 Tuottaja(t): Arwi Lind
 Tyylilaji: folk, protestilaulu
 Kesto: 04.20
 Levy-yhtiö: Helmi Levyt
Joose Keskitalon muut julkaisut
| Luoja auta 2004 | Kaupungit puristuvat puristimissa 2006 | Otus (EP) 2007 |
Kaupungit puristuvat puristimissa on Joose Keskitalon toinen studioalbumi, joka julkaistiin maaliskuussa 2006 levymerkillä Helmi Levyt. Albumi on edeltäjäänsä vihaisempi ja ahdistuneempi teos. Albumi on sooloalbumi, jonka taustalle Keskitalo on kasannut nimeämättömän yhtyeen.
Vastaanotto

| 0 | 1 | 2 |
| --- | --- | --- |
Desibeli.net : 
Soundi : 

Albumi sai hyvän vastaanoton. Desibelin Ilkka Valpasvuo antoi albumille erinomaisen arvosanan, ja sanoi artistin edeltävän Luoja auta -albumin nappisuorituksen tuovan ennakko-odotuksia mitkä täytetään, ja kuvaili albumia vuoden koskettavimmiksi ja kauneimmiksi albumeiksi. Soundin Jani Järvinen antoi albumille kolme tähteä viidestä. Hän sanoi Keskitalon ulosannin lähentelevän menneiden aikojen tulkintoja, ja artistin sanoitusten olevan syvällisiä ja aiheiden raskaita. Hän piti albumia hienoisena pettymyksenä, ja olisi toivonut vallitsevan protestilaulannan antavan enemmän jalansijaa kauniille melodioille.
Kappaleet

Kaikki kappaleet kirjoittanut Joose Keskitalo.
Ikaros laskee mäkeä – 2.29
Asematunnelissa – 3.06
Rajalaulu – 2.54
Kuljin minä maantietä – 2.32
Minä ja kapteeni – 7.27
Kilpa-ajaja – 3.09
Kaupungit puristuvat puristimissa – 3.46
Koti-ikävä – 5.57
Kokoonpano

| --- | --- |
 Muusikot Joose Keskitalo – laulu, kitara, huuliharppu  Sakari Matikka – basso  Jani Lamberg – rummut  Jari Paukkunen – harmoni, piano  Jenni Koivistoinen – laulu (kappale 2)  Arwi Lind – basso (kappale 6) :  Tuotanto Arwi Lind – tuottaja  Joose Keskitalo – äänittäjä, miksaaja  Sakari Matikka – äänittäjä, miksaaja  Sami Sänpäkkilä – masteroija
Aiheesta muualla

Kaupungit puristuvat puristimissa discogs.com -sivustolla (englanniksi)
Keltatuppinokka

| Keltatuppinokka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Tuppinokat Chionidae
Suku::  Tuppinokat Chionis
Laji::  alba
Kaksiosainen nimi
 Chionis alba  (Gmelin, 1789) 
Katso myös
   Keltatuppinokka Wikispeciesissä   Keltatuppinokka Commonsissa 
Infobox OKNimi-testi OKIUCN-testi OK: 
Keltatuppinokka, aikaisemmalta nimeltään valkotuppinokka (Chionis alba, syn. C. albus) on Etelämantereen tuntumassa elävä rantalintu.
Ulkonäkö ja koko

Linnun pituus on noin 40 senttiä ja siipien kärkiväli 80 cm. Höyhenpuku on valkoinen, naama paljas ja vaaleanpunainen. Vaalean nokan kärki on musta. Siivet ovat lyhyet. Sukupuolet ovat samanvärisiä. Muistuttaa suuresti sukulaistaan mustatuppinokkaa.
Levinneisyys ja elinympäristö

Laji elää Etelämantereella ja sen pohjois- ja luoteispuolella olevilla saarilla, Tulimaan ja Falklandsaarten rajaamalla alueella. Maailman populaatio on kooltaan noin 20 000 yksilöä ja sen kanta on elinvoimainen. Keltatuppinokan elinympäristöä ovat lintusaaret ja mantereen lintuyhdyskunnat. Laji on riippuvainen pingviiniyhdyskunnista.
Lisääntyminen

Keltatuppinokka pesii tavallisesti pingviiniyhdyskunnissa. Pesä on yleensä kallion- tai maankolossa. Munat muistuttavat kurmitsojen munia pohjavärin ollessa likaisen vaalea tummin täplin. Muninta alkaa joulukuun alussa ja päättyy tammikuun alkupuolella. Munia on tavallisesti 2, usein 1 tai 3 mutta harvoin 4. Munimisväli voi olla useita päiviä. Emot lämmittävät munia ensimmäisestä munasta alkaen mutta varsinainen haudonta alkaa vasta pesyeen ollessa täysilukuinen. Haudonta-aika on 28–32 päivää. Naaras yleensä hoitaa pääosan hautomisesta mutta jotkut koiraat hautovat myös taajaan. Poikaset kuoriutuvat 3–4 päivän sisällä. Molemmat emot vuorollaan lämmittävät poikasia 10-18 päivän ikäisiksi, sen jälkeen harvemmin. Emot ruokkivat poikasia pääasiassa krilleillä, joita ne varastavat pingviineiltä. Poikaset oppivat lentämään 50–60 päivän ikäisinä.
Ravinto

Keltatuppinokka on kaikkiruokainen. Se elää syömällä raatoja, linnunpoikasia ja -munia, eläinten ulosteita sekä varastamalla ruokaa muilta linnuilta, eritoten pingviineiltä.
Kevin Weisman

Kevin Weisman vieraana Sydney Supanova -tapahtumassa vuonna 2006.
Kevin Weisman (s. 29. joulukuuta 1970 Los Angeles, Kalifornia) on yhdysvaltalainen näyttelijä. Hänen tunnetuin roolinsa on Marshall Flinkman sarjassa Alias.
Aiheesta muualla

Kevin Weisman Internet Movie Databasessa. (englanniksi)
Klaus Fleming (täsmennyssivu)

Klaus Fleming voi tarkoittaa seuraavia Fleming-sukuisia suomalaisia historiallisia henkilöitä:
Klaus Pietarinpoika Fleming (k. mahd. n. 1427), Suomen laamanni
Klaus Eerikinpoika Fleming (n. 1535–1597), Suomen ja Viron käskynhaltija, valtaneuvos, yliamiraali, nuijasodan talonpoikaiskapinan kukistaja
Klaus Hermaninpoika Fleming (n. 1550–1616) eli ”nuori Klaus Fleming”, Turun linnanpäällikkö, historioitsija
Klaus Laurinpoika Fleming (1592–1644), valtaneuvos, amiraliteettineuvos, Ruotsin laivaston komentaja
Klaus Hermaninpoika Fleming (1649–1685), valtiovarainhoitaja, Kaarle XI:n politiikan toteuttaja
Kfar Saba

| Kfar Saba |
| --- | --- |
 Puisto Kfar Saban keskustassa.
 lippu:  vaakuna
 Kfar Saba
 Koordinaatit: 32°11′N, 34°54′E 
Valtio:  Israel
Hallintoalue:  Keski-Israel
Perustettu:  1903
Väkiluku (2018):  100 763
 
 www.kfar-saba.muni.il 
Infobox OKVirheellinen NIMI-arvo: 
Kfar Saba tai Kefar Sava (hepr. ‏כפר סבא‎, Kfar Sava) on kaupunki Keski-Israelissa Saaronin tasangon eteläosassa. Kaupungin asukasluku oli vuoden 2018 lopussa 100 763.
Maantiede

Kfar Saba siajitsee Saaronin tasangon eteläosassa Keski-Israelin länsiosassa.
Historia

Ennen nykyistä kaupunkia paikka tunnettiin nimellä Kafr Saba. Nimi mainitaan esimerkiksi juutalaisen historioitsija Josefuksen teoksessa Antiquitates Iudaicae, sekä Talmudin teksteissä. Raamatussa paikkaa ei kuitenkaan mainita. Nimi liitettiin sittemmin juutalaisen kaupungin lähellä sijainneeseen Kafr Saban arabikylään.
Vuonna 1892 juutalaisjärjestö Hibbat Zion osti maata nykyisen kaupungin alueelta ja vuonna 1896 maat päätyivät Edmund de Rotchildin hallintaan. Rotchild tuki maatalouden kehittämistä alueella ja vuonna 1903 osan maasta ostivat edelleen maanviljelijät Petah Tikvasta. Palestiinaa tuolloin hallinneilta osmaneilta ei saatu kuitenkaan lupaa rakentaa paikalle rakennuksia. Lupia rakennukselle saatiin vasta vuonna 1912, johon asti paikka oli ollut miltei kokonaan tyhjillään. Ensimmäisen maailmansodan aikana vuonna 1917 paikalle tuotiin noin 1 000 Tel Avivista väliaikaisesti karkotettua juutalaista ja syyskuussa 1918 paikka tuhoutui lähes tyystin sen ollessa turkkilaisten ja brittien joukkojen eturintamalla. Sodan jälkeen paikkaa jälleenrakennettiin, mutta se tuhoutui uudestaan arabimellakoissa vuonna 1921. Sittemmin paikalla alettiin viljellä sitrushedelmiä ja se toimi välietappina muualle alueelle sijoittuville kibbutseille. Vuonna 1941 paikalla asui 3 500 henkilöä ja teollisuus kehittyi toisen maailmansodan aikana.
Israelin itsenäisyyssodan sytyttyä vuonna 1948, Kfar Saba oli jälleen eri osapuolien eturintamaa. Taistelut paikalla lakkasivat juutalaisten vallattua viereisen Kafr Saban arabikylän. Paikan asukasluku on sittemmin kasvanut nopeasti.
Talous

Kfar Saban talous perustuu nykyisin maatalouden saralla sitrushedelmien kasvatukseen ja muuhun maanviljelyyn. Kaupungissa on myös elintarvike- ja alumiiniteollisuutta. Kaupunki on myös eteläisen Saaronin palvelujen ja hallinnon keskus. Kaupungissa sijaitsee esimerkiksi keuhkosairauksiin erikoistunut suuri Me’irin sairaala, sekä useita oppilaitoksia.
Väestö

Kfar Saban asukasluku oli Israelin tilastokeskuksen mukaan vuoden 2018 lopussa 100 763. Vuonna 2002 asukasluku oli 77 800 ja vuonna 1969 23 000.
Aiheesta muualla

Kuvia tai muita tiedostoja aiheesta Kfar Saba Wikimedia Commonsissa
Kaupunkia valokuvassa vuodelta 1929.
Paikallinen kauppakeskus.
Kevin Ware

| Kevin Ware |
| --- | --- |
 Loukkaantunut Ware leikkaa sukkaa yliopistomestaruuden kunniaksi vuonna 2013.
Henkilötiedot
Koko nimi:  Kevin Douglas Ware
Syntynyt: 3. tammikuuta 1993 (ikä 31) Bronx, New York, Yhdysvallat
Kansalaisuus:   Yhdysvallat
Koripalloilija
Pelipaikka:  Pelintekijä / Heittävä takamies
Pituus:  188 cm
Paino:  78 kg
Nyk. joukkue:  Korihait
Sarja:  Korisliiga
NBA-varaus:  ei varattu 2016
Pelaajaura
Yliopistojoukkueet
2011–2014 2014–2016:  Louisvillen yliopisto Georgian osavaltionyliopisto
Seurajoukkueet
2016 2016–2017 2017–2018 2018–2019 2019–2020:   Kauhajoen Karhu  JBC MMCITE Brno  Ifaistos Limnou B.C.  London Lightning  Korihait
Kevin Douglas Ware (s. 3. tammikuuta 1993 Bronx, New York) on yhdysvaltalainen koripalloilija, pelipaikaltaan pelintekijä tai heittävä takamies. NCAA-yliopistomestaruuden vuonna 2013 voittanut Ware tuli tunnetuksi samalla kaudella loukkaannuttuaan vakavasti.
Ura

Ware pelasi yliopistokoripalloa vuosina 2011–2014 Louisvillessä ja vuosina 2014–2016 Georgia Statessa. Louisvillessä hän voitti NCAA:n yliopistomestaruuden vuonna 2013. Puolivälieräottelussa Duke Universityä vastaan Ware hyppäsi peittämään vastustajan heittoa ja mursi alastulossa jalkansa: erittäin pahan näköisen avomurtuman suositussa ottelussa saanut Ware sai loukkaantumisellaan runsaasti julkisuutta.
Warea ei varattu NBA:n vuoden 2016 varaustilaisuudessa. Hän aloitti ammattilaisuransa heinäkuussa 2016 tehtyään sopimuksen Korisliigassa pelanneen Kauhajoen Karhun kanssa.
Karhun jälkeen Ware on pelannut ammatikseen Tšekissä, Kreikassa ja Kanadassa, kunnes tammikuussa 2020 Ware palasi Suomeen Korihaiden paitaan.
Kenny Jönsson

| Kenny Jönsson |
| --- | --- |

Henkilötiedot
Syntynyt: 6. lokakuuta 1974 (ikä 50) Ängelholm, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  191 cm
Paino:  102 kg
Pelaajaura
Pääsarjaura:  1992–2009
Seurat:  Rögle BK Toronto Maple Leafs New York Islanders
NHL-varaus:  12. varaus, 1993 Toronto Maple Leafs
| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Lillehammer 1994 | jääkiekko |  |
|  Kultaa | Torino 2006 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Latvia 2006 | jääkiekko |  |
|  Pronssia | Italia 1994 | jääkiekko |  |
|  Pronssia | Sveitsi 2009 | jääkiekko |  |
| Nuorten MM-Kilpailut  | Nuorten MM-Kilpailut  | Nuorten MM-Kilpailut  |  |
|  Hopeaa | Ruotsi 1993 | jääkiekko |  |
|  Hopeaa | Tšekki 1994 | jääkiekko |  |
Kenny Jönsson (s. 6. lokakuuta 1974 Ängelholm) on ammattilaisuransa lopettanut ruotsalainen jääkiekkopuolustaja ja kaksinkertainen olympiavoittaja, joka muistetaan seurauskollisuudestaan Elitserien-seura Rögle BK:lle. Hänen veljensä on jääkiekkolegenda Jörgen Jönsson.
Peliura

Toronto Maple Leafs varasi Jönssonin NHL:aan ensimmäisen kierroksen 12. pelaajana vuonna 1993. Jönsson aloitti uransa aikuisten tasolla Rögle BK:ssa Elitserienissa ja oli olympiakultaa voittaneessa Ruotsin joukkueessa Lillehammerissa vuonna 1994. NHL:ssä hän aloitti Torontossa kaudella 1994–1995, mutta hänet myytiin seuraavan kauden puolivälissä New York Islandersiin. Kaupassa Toronton entinen suosittu kapteeni Wendel Clark palasi kaupunkiin. Myös Jönsson nousi New Yorkissa joukkueen kapteeniksi.
Jönsson pelasi Islandersissa aina vuoteen 2004, jolloin hän palasi kasvattajaseuraansa Rögle BK:hon. Vuoden 2006 talviolympialaisissa Torinossa Ruotsi voitti kultaa ja Jönsson valittiin turnauksen parhaaksi puolustajaksi. Valinta oli sikäli yllättävä, että turnauksessa oli mukana runsaasti NHL-pelaajia ja Jönsson oli pelannut koko kauden Ruotsin toiseksi ylimmällä sarjatasolla. Samana vuonna Jönsson oli voittamassa myös jääkiekon maailmanmestaruutta. Jönsson valittiin Ruotsin parhaaksi pelaajaksi vuonna 2006.
Jönsson ilmoitti 17. kesäkuuta 2009 että hän lopettaa pelaajauransa oltuaan vielä päättyneellä kaudella sekä Elitserienin että MM-kisojen tähdistökentällisessä.
Saavutuksia

Valinta IIHF Hall of Famen kunniagalleriaan (2024)
Aiheesta muualla

Kenny Jönsson The Internet Hockey Databasessa (englanniksi)
Kenny Jönsson Eurohockey.com. (englanniksi)
Katra

| Katra Anniina Solopuro> Henkilötiedot |
| --- | --- |
Syntynyt: 10. elokuuta 1984 (ikä 40)
Muusikko
Taiteilijanimi:  Katra
Laulukielet:  suomi, englanti
Tyylilajit:  raskas rock
Levy-yhtiöt:  Napalm Records
  [ Muokkaa Wikidatassa ] [ ohje ]  
Katra Anniina Solopuro (s. 10. elokuuta 1984) on suomalainen laulaja, sirkusartisti ja kulttuurituottaja. Hänen kappaleensa ovat tyyliltään melodista, raskaampaaselvennä rockia. Katralla on taustallaan sekä klassinen että musiikkiteatterikoulutus ja hänen laulutyylissään on vaikutteita oopperasta. Katran elämäntyössä yhdistyy vahvasti musiikki, sirkusesiintyminen ja teatteri. Hän on esiintynyt kansainvälisillä lavoilla suurissa showproduktioissa Singaporesta Yhdysvaltoihin. Katralla on musiikkiteatterin ja kulttuurituotannon korkeakoulututkinnot ja hän johtaa kansainvälistä Lumina Productions -yritystä.
Elämä

Katra on kotoisin Tampereelta. Katra soitti lapsuutensa pianoa Pirkanmaan musiikkiopistossa ja voimisteli. 14-vuotiaana Katra vaihtoi pianotunnit laulutunneiksi. Yläasteen jälkeen Katra siirtyi ilmaisutaidon lukioon ja liittyi muutamaan bändiin keräämään esiintymiskokemusta. Samalla Katra opiskeli klassista musiikkia musiikkiopistolla sekä myöhemmin pop-jazz-laulua. Katra lauloi taustoja Lovexille ja soitti koskettimia Essentiassa. Katralla on tytär, Illusia, Lovexin kitaristin Vivianin kanssa. Nykyisin Katra on naimisissa Niko Solopuron (o.s. Virtanen) kanssa, joka esiintyi Waldon toisena tulitaiteilijana Moskovan Euroviisuissa 2009.
Katra on valmistunut musiikkiteatterin ammattilaiseksi (2013) Tampereen ammattikorkeakoulusta ja hänellä on esittävän taiteen korkeakoulututkinto (muusikko AMK). Katra on esiintynyt showartistina ja laulajana yli 20 vuoden ajan kansainvälisillä lavoilla suurissa showproduktioissa, stadionseremonioissa, yritystapahtumissa, häissä ja gaaloissa aina Singaporesta Yhdysvaltoihin. Musikaaliartistina hänet on nähty mm. Tampereen teatterin Cats-musikaalissa Demeterin roolissa. Hän on monipuolinen artisti, jonka töissä yhdistyy musiikki, laulajan työ, sirkusesiintyminen ja teatteri.
Katralla on myös kulttuurituottajan korkeakoulututkinto ja hän johtaa Lumina Productions -yritystä, joka toteuttaa elämyksiä kansainvälisesti yritystapahtumiin, seminaareihin, gaaloihin, henkilöstötapahtumiin, pikkujouluihin, brändäystilaisuuksiin, lanseerauksiin ja festivaaleille.
Ura

Katran laulu-ura alkoi sooloartistina vuonna 2005, jolloin hän aloitti yhteistyön Jakke Lindbergin (Bullhead) ja Ilkka Vainion (Edel Records) kanssa. Ensimmäinen single ”Sahara” syntyi 6. syyskuuta 2006. Sahara nousi Radio Suomipopin äänestyksessä TOP-10 listalle, jossa kappale pysyi usean viikon ajan. Tammikuussa 2006 Katra alkoi työstää ensimmäistä studioalbumiaan (KATRA), joka ilmestyi 28. helmikuuta. Albumilla soittajina vierailivat mm. Lauri Porra (Stratovarius), Tuomas Wäinölä (Kotipelto), Kalle Torniainen (Brother Firetribe).
Katra osallistui sooloartistina Euroviisukarsintaan 2007 kappaleilla ”Tietäjä” ja ”Vaaratar”, joista ensin mainitulla hän pääsi jatkoon. Kyseinen kappale joutui kohun kohteeksi, sillä sitä syytettiin osittaiseksi plagiaatiksi Within Temptationin kappaleesta ”Jillian (I'd Give My Heart)” albumilla The Silent Force. Yleisradion asiantuntijaraati kumosi väitteet. Katra kertoi myös, että seuraavalla levyllä hän ja hänen bändinsä pojat ovat ensisijaisessa vastuussa kappaleista.
Vuonna 2008 Katra sai kansainvälisen levytyssopimuksen Napalm Recordsilta ja syksyllä 2008 albumi Beast Within julkaistiin ympäri maailmaa. Albumi sai useita ehdokkuuksia mm. Best Newcomer of the Year (Orkus-magazine/Germany, X-music/China) ja Best Symphonic Metal album of the Year (Metal Storm).
Katra lähti albumin julkaisun jälkeen Keski-Euroopan kiertueelle. Kesällä 2009 Katra esiintyi saksalaisen Summerbreeze-festivaalin päälavalla, jossa esiintyi myös mm. Opeth, Backyard babies, Amorphis ja Epica. Katra esiintyi myös Meksikossa Circo Voladorissa Theatre of Tragedyn jäähyväiskiertueella ja Wave Gotik Treffen festivaaleilla Saksassa.
Katra julkaisi 15. syyskuuta 2010 ensimmäisen singlensä ”One Wish Away” tuoreimmalta albumiltaan Out of the Ashes vain digitaalisena versiona. Albumi julkaistiin Suomessa 27. lokakuuta 2010. Out of the Ashes -albumin jälkeen Katra jäi viettämään hiljaiseloa soittajien elämäntilanteiden viedessä heitä eri mantereille.
One wish away -kappaleella on (vuonna 2023) yli miljoona kuuntelua Spotifyssä ja yli 1,7 miljoonaa katselukertaa YouTubessa.
Katra on tämän jälkeen kiertänyt ympäri maailmaa show-artistina ja laulajana isoissa showproduktioissa mm. Singaporessa, Kiinassa, Yhdysvalloissa, Bahrainissa ja Meksikossa. Hän johtaa myös kansainvälistä showproduktioyritys Lumina Productionsia.
Ura > KATRA-yhtye

Katra Solopuro (laulu)
Kristian Kangasniemi (kitara)
Teemu Mätäsjärvi (kitara)
Johannes Tolonen (basso)
Matti Auerkallio (rummut)
Ura > KATRA-yhtye > Entiset jäsenet

Tom Gardiner (kitara)
Jaakko Järvensivu (rummut)
Jani Wilund (koskettimet)
Julkaisut > Singlet

Sahara (2006)
Tietäjä/Vaaratar (2007)
One Wish Away (15.09.2010)
Julkaisut > Albumit

Katra (28.2.2007)
Beast Within (27.8.2008)
Out of the Ashes (27.10.2010)
Aiheesta muualla

Katran henkilökohtaiset sivut
Lumina Productions
Katra Last.fm:ssä (englanniksi)
Katra Myspacessa (englanniksi)
Klein Windhoek

Windhoek (tumman harmaa alue) ja Klein Windhoekin esikaupunki (keltaisella).
Klein Windhoek (afrikaansin kieltä, kirjaimellisesti: pikku-Windhoek) on Windhoekin esikaupunki, jossa asuu varakkaampaa väkeä.
Historia

Brittiläinen tutkimusmatkailija James Alexander kävi tällä paikalla vuonna 1837. Kaupungin perusti kuitenkin vasta kolme vuotta myöhemmin (1840) Jonker Afrikaner ja tämän 800-henkinen sotajoukko. Afrikaner pyysi paikalle reiniläiset lähetyssaarnaajat Carl Hugo Hahnin ja Franz Heinrich Kleinschmidtin, jotka saapuivat sinne 1842. He antoivat paikalle nimen Elberfeld, mutta se ei jäänyt käyttöön. Heidän tilalleen saapuivat kaksi vuotta myöhemmin wesleyläiset metodistit nimeltä Richard Haddy ja Joseph Tindall. Hahn ja Kleinschmidt katsoivat, että paikalla oli jo tarpeeksi lähetyssaarnaajia, ja siirtyivät Okahandjaan, josta Hahn edelleen siirtyi Otjikangoon (nyk. Gross Barmen), kun taas Kleinschmidt siirtyi ǀAnesiin, joka sittemmin sai nimen Rehoboth.
Haddy ja Joseph Tindall perustivat paikalle puutarhoja, ja hetken aikaa Windhoek kukoisti, mutta jonkin ajan kuluttua se tuhoutui namojen ja hereroiden välisissä yhteenotoissa. Oltuaan kauan poissa, Hahn vieraili paikalla jälleen vuonna 1873 ja oli yllättynyt siitä, että kaupungin kukoistuksesta ei ollut mitään jäljellä. Vuonna 1885 eräs sveitsiläinen kasvitieteilijä kävi paikalla ja löysi sieltä vain šakaaleja ja nälkiintyneitä helmikanoja sekä joitakin hoitoa vaille jääneitä hedelmäpuita.
Vuonna 1896 paikalle saapui roomalaiskatolisia lähetyssaarnaajia. He lunastivat itselleen reiniläisten maat vuonna 1899 ja perustivat sinne puutarhan ja viinitarhan.
Käännös suomeksi
Kleenen tähti

Kleenen tähti on tietojenkäsittelytieteessä operaattori, jolla ilmaistaan merkkien tai merkkijonojoukkojen toistoa nolla kertaa, yhden kerran tai useampia kertoja. Esim. merkintä "(ab)*" tarkoittaa merkkijonoja {"", "ab", "abab", "ababab", ... }.
Kotiaho

Kotiaho on sukunimi, joka on muun muassa seuraavilla suomalaisilla henkilöillä:
Janne Kotiaho (s. 1969), ekologian professori
Jouni Kotiaho (s. 1958), yrittäjä ja kansanedustaja (Perussuomalaiset)
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kapriskasvit

| Kapriskasvit |
| --- | --- |
 Soikkokapriksen (Capparis ovata) kukka.
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Kapriskasvit Capparaceae  Juss.
Synonyymit
 Capparidaceae 
Katso myös
   Kapriskasvit Wikispeciesissä   Kapriskasvit Commonsissa 
Infobox OKNimi-testi OK: 
Kapriskasvit (Capparaceae) on Brassicales-lahkoon kuuluva kasviheimo. Osa lajeista on kaksikotisia. Niiden hedelmät ovat muodoltaan kotia, lituja, marjoja tai pähkinöitä.
Ulkonäkö ja koko

Lehdet sijaitsevat yleensä vuoroittain. Ne ovat muodoltaan sormiliuskaisia tai sormilehdykäisiä.
Levinneisyys

Kapriskasveja esiintyy luonnonvaraisina trooppisilla ja subtrooppisilla alueilla. Etupäässä niitä on Afrikassa ja Välimeren maissa.
Käyttö

Kaprista käytetään mausteena ruokiin. Useita lajeja käytetään koristekasveina.
Sukuja

Atamisquea
Boscia – kuuliot
Cadaba – mesipillit
Capparidastrum
Capparis – kaprikset
Crateva
Cynophalla
Forchhammeria
Maerua – kapriot
Morisonia
Quadrella
Ritchiea – sutimaljat
Lajeja

nahkakuulio (Boscia coriacea)
pyörökapris eli kapris (Capparis spinosa)
soikkokapris (Capparis ovata)
Aiheesta muualla

Kassu – Kasvien suomenkieliset nimet: Kapriskasvit (Capparaceae)
ITIS: Capparaceae (englanniksi)
Flora of China: Capparaceae (englanniksi)
Kerman

| Kerman (کرمان, Kermān) |
| --- | --- |

 Kerman
 Koordinaatit: 30.306°N, 57.065°E 
Valtio:  Iran
Provinssi:  Kerman
Väkiluku (2011)  ():  534 441
Aikavyöhyke:  UTC+3:30
 
 www.kermancity.kr.ir 
Infobox OKVirheellinen NIMI-arvo: 
Kerman (pers. ‏کرمان‎, Kermān, myös Behdesīr; Berdeshīr; Berdesīr; Kirmān) on Iranin Kermanin maakunnan pääkaupunki.
Kermanin väkiluku on kehittynyt seuraavasti: 384 991 (1996), 515 114 (2006) ja 534 441 asukasta (2011) ja 738 374 (2016).
Kermanissa tapahtui 3. tammikuuta 2024 kaksi räjähdystä, joissa kuoli noin sata ihmistä ja haavoittui lähes kaksisataa. Kermanin provinssin viranomaisten mukaan kyse oli terroristihyökkäyksestä. Väkeä oli kokoontunut kunnioittamaan vallankumouskaartin komentajan, kenraalimajuri Qassem Suleimanin kuoleman vuosipäivää. Yhdysvallat tappoi Suleimanin tammikuussa 2020 Irakissa ilmaiskussa.